Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ, Ευρατόμ) αριθ. 883/2013 όσον αφορά τη θεσμοθέτηση Ελεγκτή διαδικαστικών εγγυήσεων /* COM/2014/0340 final - 2014/0173 (COD) */





ΑΙΤΙΟΛΟΓΙΚΗ ΕΚΘΕΣΗ 1. ΠΛΑΙΣΙΟ ΤΗΣ ΠΡΟΤΑΣΗΣ Αιτιολόγηση και στόχοι Στόχοι της πρότασης είναι να ενισχυθούν περαιτέρω οι ισχύουσες διαδικαστικές εγγυήσεις για όλα τα πρόσωπα που αποτελούν αντικείμενο έρευνας της Ευρωπαϊκής Υπηρεσίας Καταπολέμησης της Απάτης (που αναφέρονται στον κανονισμό ως «ενδιαφερόμενοι») και να ληφθούν υπόψη ο ειδικός τρόπος εκλογής ή διορισμού των μελών των θεσμικών οργάνων της Ευρωπαϊκής Ένωσης (ΕΕ) καθώς και οι ειδικές αρμοδιότητές τους που ενδέχεται να δικαιολογούν την εφαρμογή ειδικών διατάξεων που αποσκοπούν στη διασφάλιση της εύρυθμης λειτουργίας του οργάνου στο οποίο ανήκουν. Για τον σκοπό αυτό, ο κανονισμός αριθ. 883/2013 σχετικά με τις έρευνες που πραγματοποιούνται από την OLAF πρόκειται να τροποποιηθεί. Οι στόχοι αυτοί θα επιτευχθούν με τη θεσμοθέτηση Ελεγκτή διαδικαστικών εγγυήσεων, επιφορτισμένου με δύο καθήκοντα: · να εξετάζει τις καταγγελίες που υποβάλλονται από πρόσωπα που αποτελούν αντικείμενο έρευνας όσον αφορά την παραβίαση των διαδικαστικών εγγυήσεων που απολαύουν, · να επιτρέπει/εξουσιοδοτεί την OLAF να εφαρμόζει ορισμένα ερευνητικά μέτρα όσον αφορά μέλη των θεσμικών οργάνων της ΕΕ. Γενικό ιστορικό Το 2013, μετά από πολλά έτη εντατικών διαπραγματεύσεων, τα θεσμικά όργανα συμφώνησαν σχετικά με ένα νέο νομικό πλαίσιο για τις έρευνες της OLAF. Ή συμφωνία αυτή οδήγησε στον κανονισμό 883/2013 σχετικά με τις έρευνες της OLAF, ο οποίος τέθηκε σε ισχύ την 1η Οκτωβρίου 2013. Ο κανονισμός επέφερε σημαντικές αλλαγές στην οργάνωση και στις ερευνητικές διαδικασίες της OLAF, ιδίως όσον αφορά την ενδυνάμωση της διακυβέρνησης της OLAF και την ενίσχυση των διαδικαστικών εγγυήσεων των ενδιαφερομένων που αποτελούν αντικείμενο έρευνας της OLAF. Οι αλλαγές αυτές είναι σήμερα υπό υλοποίηση. Τον Ιούλιο του 2013, η Επιτροπή εξέδωσε την πρότασή της για την Ευρωπαϊκή Εισαγγελία (EPPO), η οποία περιλαμβάνει σειρά διαδικαστικών εγγυήσεων σε επίπεδο Ένωσης. Μαζί με την πρόταση αυτή, η Επιτροπή εξέδωσε ανακοίνωση σχετικά με τη βελτίωση της διακυβέρνησης της OLAF και την ενίσχυση των διαδικαστικών εγγυήσεων στις έρευνες (COM(2013)533 final). Στην ανακοίνωση ζητήθηκε μια σταδιακή προσέγγιση που θα συνοδεύει τη σύσταση της Ευρωπαϊκής Εισαγγελίας και περαιτέρω μέτρα για την ενδυνάμωση της διακυβέρνησης της OLAF και την ενίσχυση των διαδικαστικών εγγυήσεων στο πλαίσιο των ερευνών της, ακόμη και πριν από τη σύσταση της Ευρωπαϊκής Εισαγγελίας. Ισχύουσες διατάξεις στον τομέα της πρότασης Η πρόταση αποσκοπεί στην τροποποίηση του κανονισμού (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου σχετικά με τις έρευνες που πραγματοποιούνται από την OLAF. Άλλες νομικές πράξεις που διέπουν την προστασία των οικονομικών συμφερόντων της ΕΕ: – Κανονισμός (Ευρατόμ, ΕΚ) αριθ. 2185/1996 του Συμβουλίου σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες. – Κανονισμός (ΕΚ, Ευρατόμ) αριθ. 2988/95 του Συμβουλίου σχετικά με την προστασία των οικονομικών συμφερόντων των Ευρωπαϊκών Κοινοτήτων. – Διοργανική συμφωνία της 25ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Επιτροπής των Ευρωπαϊκών Κοινοτήτων σχετικά με τις εσωτερικές έρευνες της Ευρωπαϊκής Υπηρεσίας Καταπολέμησης της Απάτης (OLAF). 2. ΑΠΟΤΕΛΕΣΜΑΤΑ ΤΗΣ ΕΚΤΙΜΗΣΗΣ ΕΠΙΠΤΩΣΕΩΝ Εκτίμηση επιπτώσεων Η πρόταση συνοδεύεται από έγγραφο εργασίας των υπηρεσιών (ανάλυση επιπτώσεων), στο οποίο σταθμίζονται διάφορα πιθανά σενάρια ως μέσα επίτευξης των στόχων πολιτικής της εν λόγω πρωτοβουλίας. Οι εν λόγω στόχοι πολιτικής συνίστανται στην επίτευξη του υψηλότερου δυνατού επιπέδου προστασίας των θεμελιωδών δικαιωμάτων για τους πολίτες της ΕΕ, και παράλληλα στη διατήρηση του υψηλότερου δυνατού επιπέδου προστασίας των οικονομικών συμφερόντων της ΕΕ και τη διαφύλαξη της φήμης των θεσμικών οργάνων της ΕΕ. Η ανάλυση εξετάζει τον αντίκτυπο κάθε επιλογής ως προς την αποτελεσματικότητά της για την επίτευξη των στόχων πολιτικής, το οικονομικό της κόστος, τις επιπτώσεις της στο θεσμικό πλαίσιο και την αποδοχή της από τα ενδιαφερόμενα μέρη. Στην εν λόγω ανάλυση επιπτώσεων διαπιστώθηκε ότι οι στόχοι πολιτικής θα μπορούσαν να επιτευχθούν αποτελεσματικότερα με τον διορισμό εξωτερικού ελεγκτή των διαδικαστικών εγγυήσεων που θα παρεμβαίνει σε περίπτωση καταγγελιών και θα εγκρίνει τη λήψη ορισμένων μέτρων έρευνας για μέλη των θεσμικών οργάνων. Με τον τρόπο αυτό, και με κόστος αποδεκτό για τον προϋπολογισμό, θα μπορούσαν να ενισχυθούν οι διαδικαστικές εγγυήσεις ενώ ταυτόχρονα να τηρηθεί η ανάγκη για αποτελεσματική προστασία των οικονομικών συμφερόντων της ΕΕ. 3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ Σύνοψη της προτεινόμενης δράσης Η πρόταση προβλέπει τη θεσμοθέτηση Ελεγκτή διαδικαστικών εγγυήσεων, επιφορτισμένου με την εξέταση καταγγελιών που υποβάλλονται από ενδιαφερόμενους που αποτελούν αντικείμενο ερευνών της OLAF σχετικά με ενδεχόμενη παραβίαση των διαδικαστικών εγγυήσεων που απολαύουν. Ο Ελεγκτής θα έχει επίσης την ευθύνη της έγκρισης ορισμένων μέτρων έρευνας για μέλη των θεσμικών οργάνων της ΕΕ. Κατά την εξέταση καταγγελίας, ο Ελεγκτής θα εξετάζει κατά πόσον τηρήθηκαν οι διαδικαστικές εγγυήσεις που προβλέπονται στο άρθρο 9 του κανονισμού αριθ. 883/2013. Για παράδειγμα, θα εξετάζει κατά πόσον τηρήθηκε η προβλεπόμενη προθεσμία κατά την πρόσκληση ενδιαφερομένων σε εξέταση, χωρίς, ωστόσο, να λαμβάνει θέση σχετικά με τον χρόνο και τον τρόπο διεξαγωγής της εν λόγω εξέτασης. Θα ακούει και τα δύο ενδιαφερόμενα μέρη πριν εκδώσει μια μη δεσμευτική σύσταση προς τον Γενικό Διευθυντή της OLAF. Εάν ο Γενικός Διευθυντής επιλέξει να μην ακολουθήσει τη σύσταση του Ελεγκτή, θα πρέπει να αναφέρει τους λόγους της επιλογής του αυτής σε σημείωμα συνημμένο στην τελική έκθεση της έρευνας που υποβάλλεται στις εθνικές αρχές ή, κατά περίπτωση, στα θεσμικά και λοιπά όργανα και τους οργανισμούς της Ευρωπαϊκής Ένωσης. Δεδομένης της φύσης των καθηκόντων που ανατίθενται στον Ελεγκτή, η θέση πρέπει να κατέχεται από πρόσωπο που διαθέτει ανώτερη νομική εμπειρογνωμοσύνη στους τομείς των θεμελιωδών δικαιωμάτων και του ποινικού δικαίου και είναι επιλέξιμο για διορισμό σε δικαστικό αξίωμα σε ένα τουλάχιστον κράτος μέλος ή σε δικαστήριο της ΕΕ. Θα πρέπει να είναι σε θέση να ασκεί τα καθήκοντά του με απόλυτη ανεξαρτησία και εντός των προθεσμιών που προβλέπονται στον εν λόγω κανονισμό. Αυτή η νέα διαδικασία υποβολής καταγγελιών δεν επηρεάζει καμία άλλη υφιστάμενη διαδικασία καταγγελιών, όπως οι διαδικασίες που προβλέπονται από τον κανονισμό υπηρεσιακής κατάστασης της ΕΕ, τον Ευρωπαίο Διαμεσολαβητή και τον Ευρωπαίο Επόπτη Προστασίας Δεδομένων. Ο Ελεγκτής θα υπόκειται επίσης στις απαιτήσεις που προβλέπει ο κανονισμός 45/2001 σχετικά με την προστασία των δεδομένων, ιδίως τα άρθρα 2, 4, 25 και 26. Όσον αφορά τη χρήση ορισμένων μέτρων έρευνας έναντι μελών των θεσμικών οργάνων της ΕΕ, προτείνεται ένα νέο μέτρο, σύμφωνα με το οποίο ο Γενικός Διευθυντής της OLAF πρέπει να ζητήσει την έγκριση του Ελεγκτή σε περίπτωση που η OLAF προτίθεται να διεξαγάγει έλεγχο των υπηρεσιακών γραφείων των εν λόγω μελών. Ο εν λόγω έλεγχος περιλαμβάνει τη λήψη αντιγράφων από έγγραφα ή από κάθε άλλη μορφή αποθήκευσης δεδομένων που βρίσκονται στα υπηρεσιακά τους αρχεία. Η έμπνευση για την απαίτηση αυτή προήλθε από την πρόταση για σύσταση της Ευρωπαϊκής Εισαγγελίας, καθώς η μελλοντική Ευρωπαϊκή Εισαγγελία θα απαιτεί παρόμοια έγκριση από τις αρμόδιες δικαστικές αρχές στα κράτη μέλη. Τούτο αντικατοπτρίζει τον ειδικό τρόπο εκλογής ή διορισμού των μελών των θεσμικών οργάνων της ΕΕ, καθώς και τις ειδικές αρμοδιότητες και το καθεστώς τους που ενδέχεται να δικαιολογούν την εφαρμογή ειδικών διατάξεων για τη διασφάλιση της εύρυθμης λειτουργίας του οργάνου στο οποίο ανήκουν. Νομική βάση Η πρόταση βασίζεται στο άρθρο 325 της ΣΛΕΕ για την καταπολέμηση της απάτης. Αρχές της επικουρικότητας και της αναλογικότητας Η παρούσα πρόταση δεν έχει καμία επίπτωση στις εξουσίες και τις ευθύνες των κρατών μελών για την καταπολέμηση της απάτης που πλήττει τα οικονομικά συμφέροντα της ΕΕ. Αφορά μόνο έρευνες της OLAF, οι οποίες επί του παρόντος καθορίζονται σε κανονισμό της ΕΕ. Επιπλέον, οι προαναφερθείσες δράσεις περιορίζονται σε ό, τι είναι αναγκαίο για την επίτευξη των καθορισμένων στόχων και, ως εκ τούτου, συμμορφώνονται με την αρχή της αναλογικότητας. 4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Οι δημοσιονομικές επιπτώσεις της παρούσας πρότασης αφορούν κυρίως τους ανθρώπινους πόρους. Η πρόταση απαιτεί τη θέσπιση του Eλεγκτή διαδικαστικών εγγυήσεων και των μελών της γραμματείας του. Προβλέπεται ότι ο Ελεγκτής θα έχει καθεστώς ειδικού συμβούλου αμειβόμενου σε επίπεδο AD 15, καθεστώς που κρίνεται ως το καταλληλότερο με γνώμονα τα αναμενόμενα καθήκοντα. Όσον αφορά την πενταετή θητεία, οι σχετικές συμβάσεις θα μπορούσαν στην περίπτωση αυτή να εκδοθούν για διοικητικούς λόγους σύμφωνα με το άρθρο 123, παράγραφος 1 του καθεστώτος που εφαρμόζεται στο λοιπό προσωπικό. Οι υποχρεώσεις δυνάμει του άρθρου 123 παράγραφος 2 θα θεωρηθεί ότι πληρούνται μέσω της διαδικασίας διορισμού. Ο Ελεγκτής θα εργάζεται με καθεστώς μερικής απασχόλησης (25 τοις εκατό το πρώτο έτος και 50 τοις εκατό στη συνέχεια) και θα επικουρείται από γραμματεία η οποία αρχικά θα απαρτίζεται από δύο άτομα της ομάδας καθηκόντων των υπαλλήλων διοίκησης και έναν βοηθό γραμματείας της ομάδας καθηκόντων των γραμματέων και υπαλλήλων γραφείου· στη συνέχεια το προσωπικό θα μπορούσε να αυξηθεί ή να μειωθεί ανάλογα με τον φόρτο εργασίας της. Ο Ελεγκτής θα έχει επίσης αναπληρωτή, ο οποίος θα έχει το ίδιο καθεστώς και τον ίδιο βαθμό με αυτόν, και θα καλείται να παρέμβει μόνο σε περίπτωση που ο Ελεγκτής δεν είναι διαθέσιμος. Για διοικητικούς λόγους, θα υπάγονται όλοι στην Επιτροπή και παράλληλα θα απολαύουν ειδικών εγγυήσεων που θα διασφαλίζουν την πλήρη ανεξαρτησία τους κατά την άσκηση των καθηκόντων τους. 2014/0173 (COD) Πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ, Ευρατόμ) αριθ. 883/2013 όσον αφορά τη θεσμοθέτηση Ελεγκτή διαδικαστικών εγγυήσεων ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 325, Έχοντας υπόψη την πρόταση της Ευρωπαϊκής Επιτροπής, Κατόπιν διαβίβασης του σχεδίου νομοθετικής πράξης στα εθνικά κοινοβούλια, Έχοντας υπόψη τη γνώμη του Ελεγκτικού Συνεδρίου,[1] Αποφασίζοντας σύμφωνα με τη συνήθη νομοθετική διαδικασία, Εκτιμώντας τα ακόλουθα: (1) Τα θεσμικά όργανα της Ένωσης και τα κράτη μέλη αποδίδουν μεγάλη σημασία στην προστασία των οικονομικών συμφερόντων της Ευρωπαϊκής Ένωσης και στην προστασία των θεμελιωδών δικαιωμάτων των πολιτών. Οι διαδικαστικές εγγυήσεις των ενδιαφερομένων που αποτελούν αντικείμενο διοικητικών ερευνών της OLAF θα πρέπει να ενισχυθούν, χωρίς να παρακωλύεται η OLAF κατά την άσκηση των εξουσιών και των αρμοδιοτήτων της. (2) Ο κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου επέφερε ουσιαστικές αλλαγές στη διεξαγωγή των ερευνητικών δραστηριοτήτων της OLAF, ιδίως όσον αφορά την διασαφήνιση των ερευνητικών διαδικασιών της OLAF, την ενίσχυση των διαδικαστικών εγγυήσεων των ενδιαφερομένων που αποτελούν αντικείμενο ερευνών της OLAF και την αποσαφήνιση του γενικού εποπτικού ρόλου της Επιτροπής Εποπτείας. (3) Στην ανακοίνωσή της COM(2013)533, της 17ης Ιουλίου 2013, σχετικά με τη βελτίωση της διακυβέρνησης της OLAF και την ενίσχυση των διαδικαστικών εγγυήσεων στις έρευνες, η Επιτροπή προτείνει ιδέες για περαιτέρω ενίσχυση των διαδικαστικών εγγυήσεων των ενδιαφερομένων που αποτελούν αντικείμενο διοικητικών ερευνών της OLAF, πριν ακόμη από τη σύσταση της Ευρωπαϊκής Εισαγγελίας σχετικά με την οποία η Επιτροπή έχει προτείνει κανονισμό[2]. (4) Στη γνωμοδότησή της αριθ. 2/2013 του Δεκεμβρίου 2013, η Επιτροπή Εποπτείας της OLAF εξέφρασε την άποψη ότι θα πρέπει να ενισχυθούν τα μέσα προστασίας που παρέχονται σε ενδιαφερόμενους που αποτελούν αντικείμενο ερευνών της OLAF έναντι πιθανής παραβίασης των δικαιωμάτων τους και των διαδικαστικών εγγυήσεων και ότι θα πρέπει να τεθεί σε εφαρμογή στο πλαίσιο της OLAF μια διαφανής και αποτελεσματική διαδικασία υποβολής καταγγελιών. (5) Προκειμένου να διασφαλιστεί ενιαίο υψηλό επίπεδο προστασίας των διαδικαστικών εγγυήσεων, θα πρέπει να παρέχονται σε όλους τους ενδιαφερόμενους που αποτελούν αντικείμενο ερευνών της OLAF ενισχυμένα μέσα προστασίας έναντι πιθανών παραβιάσεων των δικαιωμάτων τους. Ως εκ τούτου, θα πρέπει να θεσμοθετηθεί εξωτερικός και ανεξάρτητος από την OLAF Ελεγκτής διαδικαστικών εγγυήσεων, επιφορτισμένος με τον έλεγχο της συμμόρφωσης της OLAF προς τις διαδικαστικές εγγυήσεις που προβλέπονται στο άρθρο 9 του κανονισμού αριθ. 883/2013 για ενδιαφερόμενους που αποτελούν αντικείμενο ερευνών της OLAF. (6) Για την έγκαιρη εξέταση των καταγγελιών και την αποτελεσματική προστασία των δικαιωμάτων υπεράσπισης, οι καταγγελίες που σχετίζονται με προθεσμίες που προβλέπονται από τον κανονισμό, όπως η προθεσμία για την πρόσκληση σε εξέταση, θα πρέπει να υποβάλλονται πριν από τη λήξη της συνήθους προθεσμίας που προβλέπεται στον κανονισμό. (7) Η πρόσληψή του θα πρέπει να γίνει έξωθεν των οργάνων της ΕΕ. Για διοικητικούς λόγους, ωστόσο, ο Ελεγκτής θα πρέπει να υπάγεται στην Επιτροπή αλλά ταυτοχρόνως να απολαύει επαρκών εγγυήσεων που διασφαλίζουν την πλήρη ανεξαρτησία του. Σε συμφωνία με τον Ελεγκτή, η Επιτροπή θα πρέπει να μεριμνά για το προσωπικό υποστήριξής του. Η πρόσκληση υποβολής υποψηφιοτήτων για τη θέση αυτή θα πρέπει να προσδιορίζει τις απαιτήσεις επιλεξιμότητας και τα κριτήρια επιλογής που ισχύουν για το αξίωμα. Η συγκεκριμένη θέση κανονικά συνεπάγεται καθήκοντα που ανατίθενται σε πρόσωπα που διορίζονται σε δικαστικά αξιώματα και οι υποψήφιοι πρέπει να είναι πρόσωπα ικανά να ασκήσουν τα καθήκοντά τους με πλήρη ανεξαρτησία και εντός των προθεσμιών που προβλέπονται στον παρόντα κανονισμό. (8) Η εντολή θα πρέπει να ανατεθεί στον Ελεγκτή με την επιφύλαξη των ήδη υφιστάμενων μηχανισμών υποβολής καταγγελιών. Ωστόσο, προκειμένου να απλοποιηθούν οι διαδικασίες, εάν ένας υπάλληλος ή μέλος του λοιπού προσωπικού της ΕΕ υποβάλλει καταγγελία στον Ελεγκτή, ενώ εξετάζεται για το ίδιο ζήτημα καταγγελία σύμφωνα με το άρθρο 90α του κανονισμού υπηρεσιακής κατάστασης, ο Γενικός Διευθυντής οφείλει να αναμείνει τη σύσταση του Ελεγκτή πριν λάβει απόφαση σύμφωνα με το άρθρο 90α. Οι προθεσμίες που προβλέπονται στο άρθρο 90α, θα πρέπει να εφαρμόζονται. (9) Για να αποφευχθεί κάθε περιττή διαδικασία καταγγελίας, η OLAF θα πρέπει να ενημερώνεται πάραυτα από τον Ελεγκτή όταν υποβάλλεται καταγγελία και να της δίδεται η ευκαιρία να αντιμετωπίσει το ζήτημα ή να εξηγήσει τον λόγο για τον οποίο δεν δύναται να ανταποκριθεί στο αίτημα του καταγγέλλοντος. (10) Ο Ελεγκτής θα πρέπει να εξετάζει την καταγγελία σε ταχεία διαδικασία εκατέρωθεν ακρόασης, η οποία δεν θα πρέπει, κατά κανόνα, να υπερβαίνει τις δεκαπέντε εργάσιμες ημέρες, και να επαληθεύει τη νομιμότητα του σχετικού ερευνητικού μέτρου. Ωστόσο, ο Ελεγκτής θα πρέπει να σέβεται τη διακριτική ευχέρεια της OLAF να διεξαγάγει την υπό εξέλιξη έρευνα, καθώς διαφορετικά θα ετίθετο σε κίνδυνο η ανεξαρτησία της OLAF. Προκειμένου να είναι σε θέση να ασκεί τα καθήκοντά του, η OLAF πρέπει να κοινοποιεί στον Ελεγκτή κάθε πληροφορία σχετική με την καταγγελία. Ο Ελεγκτής θα πρέπει να παρέχει στον καταγγέλλοντα και στην OLAF τη δυνατότητα να υποβάλουν παρατηρήσεις σχετικά με το ζήτημα που του έχει υποβληθεί. Προκειμένου να εκπληρώσει το καθήκον της για αδιάλειπτη διεξαγωγή της έρευνας, η OLAF δεν θα πρέπει να εμποδιστεί να συνεχίσει την έρευνα στο διάστημα που η καταγγελία εξετάζεται. Η εξέταση της καταγγελίας δεν θα πρέπει να παρατείνει αδικαιολόγητα την έρευνα και τις διαδικασίες της OLAF. (11) Στις διαδικασίες που διέπουν τις έρευνες της OLAF, θα πρέπει οι ιδιαιτερότητες του καθεστώτος των μελών των θεσμικών οργάνων της ΕΕ όπως ορίζεται στη Συνθήκη για την Ευρωπαϊκή Ένωση, να αναγνωρίζονται και να αντικατοπτρίζονται σε ειδικές διατάξεις που αποσκοπούν στη διασφάλιση της εύρυθμης λειτουργίας του οργάνου στο οποίο ανήκουν. Πράγματι, η πολιτική εντολή, το ανεξάρτητο καθεστώς, οι ειδικές ευθύνες και/ή η ειδική διαδικασία εκλογής ή διορισμού των μελών των οργάνων της ΕΕ τα διακρίνει, όχι ατομικά αλλά σε επίπεδο καθηκόντων, από άλλους ενδιαφερόμενους που αποτελούν αντικείμενο ερευνών της OLAF. Ο έλεγχος από το προσωπικό της OLAF των υπηρεσιακών γραφείων των μελών των οργάνων της ΕΕ με σκοπό τη λήψη αντιγράφων από έγγραφα ή από κάθε άλλη μορφή αποθήκευσης δεδομένων, θα πρέπει, ως εκ τούτου, να υπόκειται σε προηγούμενη έγκριση από τον Ελεγκτή. Ο Ελεγκτής θα πρέπει να αξιολογήσει αντικειμενικά τη νομιμότητα του μέτρου έρευνας που προτίθεται να διεξαγάγει η OLAF και κατά πόσο ο ίδιος στόχος θα μπορούσε να επιτευχθεί με λιγότερο οχληρά μέσα. (12) Ο κανονισμός αριθ. 45/2001 της 18ης Δεκεμβρίου 2000 σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας εφαρμόζεται στην επεξεργασία δεδομένων προσωπικού χαρακτήρα για τους σκοπούς του παρόντος κανονισμού. (13) Ο παρών κανονισμός ουδόλως περιορίζει τις αρμοδιότητες και τις ευθύνες των κρατών μελών όσον αφορά τη λήψη μέτρων για την καταπολέμηση της απάτης, της διαφθοράς και κάθε άλλης παράνομης δραστηριότητας εις βάρος των οικονομικών συμφερόντων της Ένωσης. Η ανάθεση σε ανεξάρτητο Ελεγκτή των καθηκόντων της εξέτασης καταγγελιών και της έκδοσης προηγούμενων εγκρίσεων στην OLAF συνάδει πλήρως με την αρχή της επικουρικότητας που διατυπώνεται στο άρθρο 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας που διατυπώνεται στο εν λόγω άρθρο, ο παρών κανονισμός δεν υπερβαίνει τα αναγκαία για την αποτελεσματικότερη καταπολέμηση της απάτης, της διαφθοράς και κάθε άλλης παράνομης δραστηριότητας εις βάρος των οικονομικών συμφερόντων της Ένωσης. ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τροποποίηση του κανονισμού αριθ. 883/2013 Ο κανονισμός αριθ. 883/2013 τροποποιείται ως εξής: 1) Στο άρθρο 2, μετά την παράγραφο 7, προστίθεται η ακόλουθη παράγραφος «(8) ως «μέλος θεσμικού οργάνου της ΕΕ» νοείται μέλος του Ευρωπαϊκού Κοινοβουλίου, μέλος του Ευρωπαϊκού Συμβουλίου, εκπρόσωπος κράτους μέλους σε υπουργικό επίπεδο στο Συμβούλιο, μέλος της Ευρωπαϊκής Επιτροπής, μέλος του Δικαστηρίου της Ευρωπαϊκής Ένωσης, μέλος του Διοικητικού Συμβουλίου της Ευρωπαϊκής Κεντρικής Τράπεζας και μέλος του Ελεγκτικού Συνεδρίου.» 2) στο άρθρο 9 παράγραφος 2 τέταρτο εδάφιο, προστίθεται η ακόλουθη δεύτερη φράση: «Ο ενδιαφερόμενος ενημερώνεται, ωστόσο, για τα δικαιώματά του κατά την έναρξη της λήψης κατάθεσης, ιδίως για το δικαίωμα να επικουρείται από πρόσωπο της επιλογής του.» Μετά το άρθρο 9 παρεμβάλλονται τα ακόλουθα άρθρα 9α και 9β και 9γ: «Άρθρο 9α Eλεγκτής διαδικαστικών εγγυήσεων 1. Κάθε ενδιαφερόμενος που αποτελεί αντικείμενο έρευνας από την Υπηρεσία έχει το δικαίωμα να υποβάλει καταγγελία στον Ελεγκτή διαδικαστικών εγγυήσεων (εφεξής «ο Ελεγκτής») όσον αφορά την τήρηση από την Υπηρεσία των διαδικαστικών εγγυήσεων που προβλέπονται στο άρθρο 9. 2. Καταγγελίες μπορούν να υποβάλλονται το αργότερο ένα μήνα αφού ο καταγγέλλων λάβει γνώση των σχετικών πραγματικών περιστατικών που συνιστούν την εικαζόμενη παραβίαση των διαδικαστικών εγγυήσεων. Καμία καταγγελία δεν μπορεί να υποβληθεί μετά την πάροδο ενός μήνα από την περάτωση της έρευνας. Καταγγελίες που αφορούν την προθεσμία που αναφέρεται στο άρθρο 9 παράγραφος 2 και στο άρθρο 9 παράγραφος 4 υποβάλλονται πριν από τη λήξη της προθεσμίας που καθορίζεται στις εν λόγω διατάξεις. 3. Κατά την παραλαβή μιας καταγγελίας, ο Ελεγκτής ενημερώνει αμέσως τον Γενικό Διευθυντή της Υπηρεσίας και παρέχει στην Υπηρεσία τη δυνατότητα να επιλύσει το ζήτημα που έθεσε ο καταγγέλλων, εντός 15 εργάσιμων ημερών. 4. Η Υπηρεσία διαβιβάζει στον Ελεγκτή, με την επιφύλαξη του άρθρου 10 του παρόντος κανονισμού, οποιαδήποτε σχετική πληροφορία αναγκαία για την έκδοση σύστασης. 5. Ο Ελεγκτής εκδίδει σύσταση σχετικά με την καταγγελία εντός ενός μηνός από την κοινοποίηση από την Υπηρεσία της σχετικής δράσης για την αντιμετώπιση του ζητήματος ή από τη λήξη της προθεσμίας που αναφέρεται στο άρθρο 9α παράγραφος 3. Η σύσταση υποβάλλεται στην Υπηρεσία και κοινοποιείται στον καταγγέλλοντα. Σε εξαιρετικές περιπτώσεις που αιτιολογούνται δεόντως με επιστολή που απευθύνεται στον Γενικό Διευθυντή, ο Ελεγκτής μπορεί να αποφασίσει να παρατείνει την προθεσμία έκδοσης της σύστασης κατά 15 επιπλέον ημέρες. Η απουσία σύστασης από τον Ελεγκτή εντός των προθεσμιών που ορίζονται στην παρούσα παράγραφο λογίζεται ως περάτωση της καταγγελίας χωρίς σύσταση. 6. Χωρίς να παρεμβαίνει στη διεξαγωγή της έρευνας, ο Ελεγκτής εξετάζει την καταγγελία σε διαδικασία εκατέρωθεν ακρόασης. Ο Ελεγκτής, μετά από συγκατάθεση των μαρτύρων, μπορεί να τους ζητήσει να παράσχουν γραπτές ή προφορικές εξηγήσεις που θεωρεί χρήσιμες για την εξακρίβωση των πραγματικών περιστατικών. 7. Ο Γενικός Διευθυντής δεν είναι υποχρεωμένος να ακολουθήσει τη σύσταση του Ελεγκτή για το σχετικό ζήτημα. Ωστόσο, με την επιφύλαξη του άρθρου 7 παράγραφος 5, αν αποφασίσει να μην ακολουθήσει τη σύσταση, γνωστοποιεί στον καταγγέλλοντα και στον Ελεγκτή τους βασικούς λόγους για την εν λόγω απόφαση, εφόσον αυτή δεν επηρεάζει την εν εξελίξει έρευνα. Αναφέρει τους λόγους για τους οποίους δεν ακολούθησε τη σύσταση του Ελεγκτή σε αιτιολογημένο σημείωμα που προσαρτάται στην τελική έκθεση της έρευνας. 8. Ο Γενικός Διευθυντής μπορεί να ζητήσει, ορίζοντας συγκεκριμένη προθεσμία, τη γνώμη του Ελεγκτή για κάθε ζήτημα που συνδέεται με την τήρηση των διαδικαστικών εγγυήσεων στο πλαίσιο της εντολής του, συμπεριλαμβανομένης της απόφασης για αναβολή παροχής πληροφοριών για τον ενδιαφερόμενο που αναφέρεται στο άρθρο 9 παράγραφος 3. 9. (Με την επιφύλαξη των χρονικών ορίων που προβλέπονται στο άρθρο 90α του κανονισμού υπηρεσιακής κατάστασης, εφόσον έχει υποβληθεί καταγγελία στον Γενικό Διευθυντή από υπάλληλο ή μέλος του λοιπού προσωπικού της ΕΕ, σύμφωνα με το άρθρο 90α του κανονισμού υπηρεσιακής κατάστασης, και ο μόνιμος υπάλληλος ή το μέλος του λοιπού προσωπικού έχει υποβάλει καταγγελία στον Ελεγκτή σχετικά με το ίδιο ζήτημα, ο Γενικός Διευθυντής αναμένει τη σύσταση του Ελεγκτή πριν απαντήσει στην καταγγελία.) Άρθρο 9β Προηγούμενη έγκριση για ορισμένα μέτρα έρευνας 1. Με την επιφύλαξη της ανεξαρτησίας της Υπηρεσίας σε ό,τι αφορά τη διακριτική της ευχέρεια για τη διεξαγωγή υπό εξέλιξη έρευνας, ο Γενικός Διευθυντής λαμβάνει προηγουμένως έγκριση του Ελεγκτή όταν η Υπηρεσία προτίθεται να ασκήσει την εξουσία που διαθέτει για να ελέγξει το υπηρεσιακό γραφείο μέλους θεσμικού οργάνου της ΕΕ, στις εγκαταστάσεις του θεσμικού οργάνου, κατά τη διάρκεια εσωτερικής έρευνας ή για να λάβει αντίγραφα από έγγραφα ή από οποιαδήποτε μορφή αποθήκευσης δεδομένων εγκατεστημένη στο εν λόγω γραφείο, ανεξάρτητα από την φύση του υποθέματος στο οποίο αποθηκεύονται τα δεδομένα. Για τον σκοπό αυτό, η Υπηρεσία διαβιβάζει κάθε σχετική πληροφορία που είναι απαραίτητη για την αξιολόγηση του αιτήματος έγκρισης. Η διαδικασία αυτή θεωρείται εμπιστευτική και ο Ελεγκτής δεν αποκαλύπτει καμία πληροφορία σχετική με αυτήν. 2. Κατά τη λήψη απόφασης σχετικά με το κατά πόσον ή όχι θα εγκρίνει τα προαναφερόμενα μέτρα έρευνας, ο Ελεγκτής προβαίνει σε αντικειμενική εκτίμηση της νομιμότητάς τους και εξετάζει εάν ο ίδιος στόχος θα μπορούσε να επιτευχθεί με λιγότερο παρεμβατικά μέτρα έρευνας. Ο Ελεγκτής δίνει απάντηση στο αίτημα έγκρισης το συντομότερο δυνατό, και το αργότερο εντός 48 ωρών από την παραλαβή του αιτήματος. Η απουσία απάντησης από τον Ελεγκτή εντός της εν λόγω προθεσμίας λογίζεται ως χορήγηση έγκρισης. 3. Σε δεόντως αιτιολογημένες επείγουσες περιπτώσεις, η Υπηρεσία μπορεί να ζητήσει τη συντόμευση σε 24 ώρες της προθεσμίας που αναφέρεται στην παράγραφο 2, σε συμφωνία με τον Ελεγκτή. Η προθεσμία μπορεί εξάλλου να παραταθεί κατ’ ανώτατο όριο σε 72 ώρες μετά από δεόντως αιτιολογημένο αίτημα του Ελεγκτή. Άρθρο 9γ Διορισμός και καθεστώς του Ελεγκτή 1. Ο Ελεγκτής και ο αναπληρωτής του διορίζονται με κοινή συμφωνία του Ευρωπαϊκού Κοινοβουλίου, του Συμβουλίου και της Επιτροπής, για μη ανανεώσιμη θητεία πέντε ετών. Μετά τη λήξη της θητείας τους, παραμένουν εν υπηρεσία έως ότου αντικατασταθούν. Κατόπιν πρόσκλησης υποβολής υποψηφιοτήτων στην Επίσημη Εφημερίδα της Ευρωπαϊκής Ένωσης, η Επιτροπή καταρτίζει κατάλογο των υποψηφίων που διαθέτουν τα κατάλληλα προσόντα για τις θέσεις του Ελεγκτή και του αναπληρωτή του, αφού η Επιτροπής Εποπτείας διατυπώσει ευνοϊκή γνώμη για τη διαδικασία επιλογής. Η απόφαση διορισμού του Ελεγκτή και του αναπληρωτή του περιλαμβάνει επίσης εφεδρικό κατάλογο δυνητικών υποψηφίων για την αντικατάσταση του Ελεγκτή για το υπόλοιπο της θητείας του σε περίπτωση παραίτησης, θανάτου, μόνιμης ανικανότητας ή παύσης καθηκόντων. Ο Ελεγκτής και ο αναπληρωτής του υπάγονται διοικητικά στην Επιτροπή. Η γραμματειακή τους υποστήριξη παρέχεται από την Επιτροπή, σε στενή διαβούλευση με τον Ελεγκτή. 2. Ο Ελεγκτής και ο αναπληρωτής ασκούν τα καθήκοντά τους με πλήρη ανεξαρτησία και δεν ζητούν ούτε λαμβάνουν εντολές από κανέναν κατά την άσκηση των καθηκόντων τους. Δεν μπορούν να ασκούν οποιαδήποτε καθήκοντα εντός της Υπηρεσίας. Κατά την άσκηση των καθηκόντων τους, λαμβάνουν υπόψη την ανάγκη αποτελεσματικής εφαρμογής των κανόνων σχετικά με την προστασία των οικονομικών συμφερόντων της Ευρωπαϊκής Ένωσης και την καταπολέμηση της απάτης που ορίζονται στη νομοθεσία της Ένωσης. 3. Εάν ο Ελεγκτής ή ο αναπληρωτής του παύσουν να πληρούν τις προϋποθέσεις που απαιτούνται για την άσκηση των καθηκόντων τους ή εάν κριθούν ένοχοι για σοβαρό παράπτωμα, το Ευρωπαϊκό Κοινοβούλιο, το Συμβούλιο και η Επιτροπή δύνανται, με κοινή συμφωνία, να τους απαλλάξουν από τα καθήκοντά τους. 4. Ο Ελεγκτής υποβάλλει έκθεση σχετικά με τις δραστηριότητές του, σε ετήσια βάση, προς το Ευρωπαϊκό Κοινοβούλιο, το Συμβούλιο, την Επιτροπή, την Επιτροπή Εποπτείας και την Υπηρεσία. Στις εκθέσεις του δεν γίνεται αναφορά σε ατομικές υποθέσεις υπό έρευνα και διασφαλίζεται η εμπιστευτικότητα των ερευνών ακόμη και μετά την περάτωσή τους.» Άρθρο 2 Ο παρών κανονισμός αρχίζει να ισχύει [ένα έτος από τη δημοσίευσή του στην Επίσημη Εφημερίδα της Ευρωπαϊκής Ένωσης]. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ 1. ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 1.1. Τίτλος της πρότασης/πρωτοβουλίας: Κανονισμός του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΕ, Ευρατόμ) αριθ. 883/2013 όσον αφορά τη θεσμοθέτηση Ελεγκτή διαδικαστικών εγγυήσεων 1.2. Σχετικός(-οί) τομέας(-είς) πολιτικής στη διάρθρωση ΔΒΔ/ΠΒΔ:[3] Τομέας πολιτικής: προς καθορισμό 1.3. Χαρακτήρας της πρότασης/πρωτοβουλίας ¨ Η πρόταση/πρωτοβουλία αφορά νέα δράση ¨ Η πρόταση/πρωτοβουλία αφορά νέα δράση μετά από πιλοτικό έργο/προπαρασκευαστική δράση[4] ý Η πρόταση/πρωτοβουλία αφορά την παράταση υφιστάμενης δράσης ¨ Η πρόταση/πρωτοβουλία αφορά δράση προσανατολισμένη προς νέα δράση 1.4. Στόχος/-οι 1.4.1. Ο (Οι) πολυετής(-είς) στρατηγικός(-οί) στόχος(-οι) της Επιτροπής τον(τους) οποίο(-ους) αφορά η πρόταση/πρωτοβουλία Καταπολέμηση της απάτης — Άρθρο 325 της ΣΛΕΕ 1.4.2. Ειδικός(οί) στόχος(οι) και δραστηριότητα(ες) ΔΒΔ/ΠΒΔ Ειδικός στόχος αριθ. 7.1.α Σχετική(-ες) δραστηριότητα(-ες) ΔΒΔ/ΠΒΔ 24.01. Διοικητικές δαπάνες του τομέα πολιτικής: Καταπολέμηση της απάτης 1.4.3. Αναμενόμενο(-α) αποτέλεσμα(-τα) και επιπτώσεις Να προσδιοριστούν τα αποτελέσματα που θα πρέπει να έχει η πρόταση/πρωτοβουλία όσον αφορά τους στοχοθετημένους(ες) δικαιούχους/ομάδες. Η θεσμοθέτηση «Ελεγκτή διαδικαστικών εγγυήσεων» αναμένεται να οδηγήσει στα εξής: - Αυξημένη προστασία των διαδικαστικών δικαιωμάτων των ενδιαφερομένων που αποτελούν αντικείμενο ερευνών της OLAF. - Βελτιωμένη παρακολούθηση της τήρησης των διαδικαστικών απαιτήσεων για τις έρευνες. - Εκ των υστέρων έλεγχο από τον Ελεγκτή διαδικαστικών εγγυήσεων, κατόπιν καταγγελίας, της τήρησης των διαδικαστικών εγγυήσεων για κάθε ενδιαφερόμενο που αποτελεί αντικείμενο ερευνών της OLAF. - Προηγούμενη έγκριση, από τον Ελεγκτή, ορισμένων μέτρων έρευνας που αφορούν μέλη θεσμικών οργάνων της ΕΕ (επαλήθευση της νομιμότητας και του κατά πόσον οι ίδιοι στόχοι θα μπορούσαν να επιτευχθούν με λιγότερο παρεμβατικά μέσα). 1.4.4. Δείκτες αποτελεσμάτων και επιπτώσεων Να προσδιοριστούν οι δείκτες για την παρακολούθηση της υλοποίησης της πρότασης/πρωτοβουλίας. - Άμεση διεκπεραίωση των καταγγελιών από τον Ελεγκτή. - Άμεση χορήγηση από τον Ελεγκτή της αιτούμενης από την OLAF έγκρισης για έλεγχο γραφείων ή/και λήψη αντιγράφων από έγγραφα μελών των θεσμικών οργάνων της ΕΕ. 1.5. Αιτιολόγηση της πρότασης/πρωτοβουλίας 1.5.1. Ανάγκες που πρέπει να καλυφθούν βραχυπρόθεσμα ή μακροπρόθεσμα Η θεσμοθέτηση Ελεγκτή διαδικαστικών εγγυήσεων αναμένεται να προσφέρει σε ενδιαφερόμενους που αποτελούν αντικείμενο εσωτερικών και εξωτερικών ερευνών της OLAF μια πρόσθετη διαδικασία υποβολής καταγγελιών κατά πιθανής παραβίασης των διαδικαστικών τους δικαιωμάτων. Επίσης, θα ενισχύσει την αντίληψη για τη λογοδοσία της OLAF. Ο Ελεγκτής θα παρέχει επίσης στην OLAF έγκριση ώστε να διενεργεί έλεγχο γραφείων και να λαμβάνει αντίγραφα εγγράφων και, ως εκ τούτου, να λαμβάνει υπόψη τον ιδιαίτερο τρόπο εκλογής ή διορισμού των μελών. 1.5.2. Προστιθέμενη αξία παρέμβασης της ΕΕ: Ανάγκες που πρέπει να καλυφθούν βραχυπρόθεσμα ή μακροπρόθεσμα Η OLAF είναι οργανισμός της ΕΕ και, ως εκ τούτου, κάθε πρόσθετος μηχανισμός ελέγχου θα πρέπει να δημιουργείται στο ίδιο επίπεδο. Ο Ελεγκτής διαδικαστικών εγγυήσεων θα διασφαλίζει το υψηλότερο δυνατό επίπεδο προστασίας των διαδικαστικών δικαιωμάτων, με τις ελάχιστες δυνατές επιπτώσεις στη διάρκεια και την αποτελεσματικότητα των ερευνών της OLAF. Επίσης, θα ελέγχει τη νομιμότητα ορισμένων μέτρων έρευνας που σχετίζονται με μέλη θεσμικών οργάνων της ΕΕ και το κατά πόσο το ίδιο αποτέλεσμα θα μπορούσε να επιτευχθεί με λιγότερο παρεμβατικά μέσα. Αυτή η προσέγγιση δικαιολογείται από το ιδιαίτερο καθεστώς των μελών των θεσμικών οργάνων της ΕΕ, τον τρόπο με τον οποίο έχουν εκλεγεί ή διοριστεί, καθώς και τη νομοθετικά κατοχυρωμένη ανεξαρτησία τους. 1.5.3. Διδάγματα που αποκομίστηκαν από ανάλογες εμπειρίες του παρελθόντος Ο σύμβουλος ακροάσεων για διαδικασίες ανταγωνισμού παρέχει σε εταιρείες που αποτελούν αντικείμενο έρευνας έναν αποτελεσματικό τρόπο υποβολής καταγγελιών για πιθανή παραβίαση από την Επιτροπή ορισμένων διαδικαστικών δικαιωμάτων. Ο Ελεγκτής διαδικαστικών εγγυήσεων θα πρέπει να παρέχει σε ενδιαφερόμενους που αποτελούν αντικείμενο ερευνών της OLAF μηχανισμό ελέγχου εμπνευσμένο από αυτόν που εφαρμόζεται στον τομέα του ανταγωνισμού και προσαρμοσμένο στο νομικό πλαίσιο των ερευνών για την καταπολέμηση της απάτης. Προτάσεις για τη θέσπιση μιας τέτοιας διαδικασίας καταγγελιών, εξωτερικής σε σχέση με την OLAF, έχουν ήδη συζητηθεί στο παρελθόν. Η Επιτροπή είχε εισαγάγει στην προηγούμενη πρότασή της για την τροποποίηση του κανονισμού (ΕΚ) αριθ. 1073/1999 σχετικά με τις έρευνες που πραγματοποιούνται από την OLAF (COM (2006) 244 τελικό), την έννοια του «συμβούλου ελεγκτή», ενώ στην τροποποιημένη πρόταση του 2011 (COM (2011) 135), την έννοια της «διαδικασίας ελέγχου». Στόχος και των δύο προταθέντων καθηκόντων ήταν η διασφάλιση ταχείας διεξαγωγής ελέγχου τήρησης των διαδικαστικών δικαιωμάτων για ενδιαφερόμενους που αποτελούν αντικείμενο ερευνών της OLAF. Ωστόσο, καμία από τις δύο προτάσεις δεν κρίθηκε αποδεκτή για τον νομοθέτη λόγω των δυσκολιών που συνεπαγόταν ο συνδυασμός υψηλού βαθμού ανεξαρτησίας της OLAF με την ανάγκη για οικονομική αποδοτικότητα και ουδετερότητα από άποψη κόστους. Η Επιτροπή εισηγείται τώρα τη θεσμοθέτηση Ελεγκτή διαδικαστικών εγγυήσεων ο οποίος θα είναι ανεξάρτητος αλλά θα υπάγεται διοικητικά στην Επιτροπή. Στο αξίωμα του Ελεγκτή θα παρασχεθούν ρητές εγγυήσεις για πλήρη ανεξαρτησία έναντι της OLAF, της Επιτροπής και των λοιπών θεσμικών οργάνων της ΕΕ. Ο αναθεωρημένος κανονισμός για την OLAF , ο οποίος άρχισε να ισχύει τον Οκτώβριο του 2013, προβλέπει σειρά διαδικαστικών δικαιωμάτων των ενδιαφερομένων που αποτελούν αντικείμενο εσωτερικών και εξωτερικών ερευνών της OLAF, καθώς και των μαρτύρων. 1.5.4. Συμβατότητα και ενδεχόμενη συνέργεια με άλλα κατάλληλα μέσα: Ανάγκες που πρέπει να καλυφθούν βραχυπρόθεσμα ή μακροπρόθεσμα Ο κανονισμός 883/2013 απέβλεπε στην ενδυνάμωση της διακυβέρνησης της OLAF, με την ενίσχυση των διαδικαστικών δικαιωμάτων στο πλαίσιο των εσωτερικών και εξωτερικών ερευνών και την ανταλλαγή πληροφοριών της OLAF τόσο με τα θεσμικά όργανα όσο και με τις αρχές των κρατών μελών. Το αξίωμα του Ελεγκτή συμπληρώνει τον κανονισμό 883/2013 με τον ανεξάρτητο χειρισμό των καταγγελιών σχετικά με τα δικαιώματα που προβλέπονται στον κανονισμό αυτό. Η πρωτοβουλία είναι επίσης συμβατή και συναφής με τον κανονισμό σχετικά με τη σύσταση της Ευρωπαϊκής Εισαγγελίας (COM(2013) 534 final τελικό). Η σύσταση της Ευρωπαϊκής Εισαγγελίας θα επιφέρει ουσιαστική αλλαγή στον τρόπο διεξαγωγής, στην Ένωση, των ερευνών που αφορούν την καταπολέμηση της απάτης και άλλων παράνομων δραστηριοτήτων που βλάπτουν τα οικονομικά συμφέροντα της Ευρωπαϊκής Ένωσης. Στο μέλλον, για αξιόποινες πράξεις που εμπίπτουν στην αρμοδιότητα της Ευρωπαϊκής Εισαγγελίας, οι επακόλουθες έρευνες θα διεξάγονται από την Ευρωπαϊκή Εισαγγελία ως διωκτικό όργανο, και όχι, όπως σήμερα, από την OLAF, η οποία διενεργεί διοικητικές έρευνες. Αυτή η αλλαγή συνεπάγεται, για τα πρόσωπα για τα οποία διεξάγεται έρευνα από την Ευρωπαϊκή Εισαγγελία, την εφαρμογή των συνήθων για ένα δικαστικό σώμα διαδικαστικών εγγυήσεων. Η ενίσχυση των διαδικαστικών εγγυήσεων των ενδιαφερομένων που αποτελούν αντικείμενο ερευνών της OLAF μέσω της θεσμοθέτησης Ελεγκτή διαδικαστικών εγγυήσεων αποτελεί, ως ένα βαθμό, προπαρασκευαστικό βήμα στην κατεύθυνση της σύστασης της Ευρωπαϊκής Εισαγγελίας. 1.6. Διάρκεια και δημοσιονομικές επιπτώσεις ¨ Πρόταση/πρωτοβουλία περιορισμένης διάρκειας – ¨ Πρόταση/Πρωτοβουλία με ισχύ από την [ΗΗ/MM]ΕΕΕΕ μέχρι την [ΗΗ/MM]ΕΕΕΕ – ¨ Δημοσιονομικές επιπτώσεις από το ΕΕΕΕ μέχρι το ΕΕΕΕ ý Πρόταση/πρωτοβουλία απεριόριστης διάρκειας – Περίοδος σταδιακής εφαρμογής από το ΕΕΕΕ μέχρι το ΕΕΕΕ, – και στη συνέχεια πλήρης εφαρμογή. 1.7. Προβλεπόμενος(-οι) τρόπος(-οι) διαχείρισης[5] Για τον προϋπολογισμό 2014 ý Άμεση διαχείριση από την Επιτροπή – ý από τις υπηρεσίες της, συμπεριλαμβανομένου του προσωπικού της στις αντιπροσωπείες της Ένωσης· – ¨ από τους εκτελεστικούς οργανισμούς· ¨ Επιμερισμένη διαχείριση με τα κράτη μέλη ¨ Έμμεση διαχείριση με ανάθεση εκτελεστικών καθηκόντων σε: – ¨ τρίτες χώρες ή οργανισμούς που αυτές έχουν ορίσει· – ¨ διεθνείς οργανισμούς και τις οργανώσεις τους (να προσδιοριστούν)· – ¨την ΕΤΕ και το Ευρωπαϊκό Ταμείο Επενδύσεων· – ¨ οργανισμούς που αναφέρονται στα άρθρα 208 και 209 του δημοσιονομικού κανονισμού· – ¨ οργανισμούς δημοσίου δικαίου· – ¨ οργανισμούς που διέπονται από ιδιωτικό δίκαιο με αποστολή δημόσιας υπηρεσίας στον βαθμό που προσφέρουν επαρκείς οικονομικές εγγυήσεις· – ¨ οργανισμούς που διέπονται από το ιδιωτικό δίκαιο κράτους μέλους στους οποίους έχει ανατεθεί η εκτέλεση σύμπραξης δημόσιου και ιδιωτικού τομέα και που προσφέρουν επαρκείς οικονομικές εγγυήσεις· – ¨ πρόσωπα επιφορτισμένα με την εκτέλεση συγκεκριμένων δράσεων στην ΚΕΠΠΑ δυνάμει του Τίτλου V της ΣΕΕ, και προσδιορίζονται στην αντίστοιχη βασική πράξη. – Αν αναφέρονται περισσότεροι του ενός τρόποι διαχείρισης, παρακαλείστε να τους διευκρινίσετε στο τμήμα «Παρατηρήσεις». Παρατηρήσεις 2. ΜΕΤΡΑ ΔΙΑΧΕΙΡΙΣΗΣ 2.1. Διατάξεις στον τομέα της παρακολούθησης και της υποβολής εκθέσεων 2.1.1. Να προσδιοριστούν η συχνότητα και οι όροι: . Ανάγκες που πρέπει να καλυφθούν βραχυπρόθεσμα ή μακροπρόθεσμα Ο Ελεγκτής διαδικαστικών εγγυήσεων θα πρέπει, σε ετήσια βάση, να υποβάλλει έκθεση σχετικά με τη δραστηριότητά του στο Ευρωπαϊκό Κοινοβούλιο, το Συμβούλιο, την Επιτροπή, την Επιτροπή Εποπτείας και την Υπηρεσία. 2.2. Σύστημα διαχείρισης και ελέγχου 2.2.1. Κίνδυνος/-οι που έχει/-ουν εντοπιστεί. Ανάγκες που πρέπει να καλυφθούν βραχυπρόθεσμα ή μακροπρόθεσμα - Η πιθανή έλλειψη ανεξαρτησίας του Ελεγκτή. - Η ενδεχόμενη ελλιπής στελέχωση της γραμματείας του. 2.2.2. Πληροφορίες σχετικά με το σύστημα εσωτερικού ελέγχου που έχει καθοριστεί. Ανάγκες που πρέπει να καλυφθούν βραχυπρόθεσμα ή μακροπρόθεσμα Με δεδομένη την απαίτηση ανεξαρτησίας, ο Ελεγκτής θα πρέπει να υπόκειται στα 16 πρότυπα εσωτερικού ελέγχου της Επιτροπής, εστιάζοντας ιδίως στην προστασία των δεδομένων. Κατόπιν, θα υπόκειται σε επαληθεύσεις και αξιολογήσεις από την υπηρεσία εσωτερικού ελέγχου της Επιτροπής. Τέλος, θα μπορούσε να διενεργηθεί εκ των υστέρων έλεγχος από το Ευρωπαϊκό Ελεγκτικό Συνέδριο. 2.2.3. Εκτιμώμενο κόστος και όφελος των ελέγχων και αξιολόγηση του εκτιμώμενου επιπέδου κινδύνου σφάλματος. Ανάγκες που πρέπει να καλυφθούν βραχυπρόθεσμα ή μακροπρόθεσμα Προσδιορίζεται μετά από συμφωνία για το σύστημα ελέγχου (IAS). 2.3. Μέτρα για την πρόληψη περιπτώσεων απάτης και παρατυπίας Na προσδιοριστούν τα ισχύοντα ή τα προβλεπόμενα μέτρα πρόληψης και προστασίας. Υπάρχει σαφής διαχωρισμός μεταξύ των δραστηριοτήτων του Ελεγκτή διαδικαστικών εγγυήσεων και της Επιτροπής Εποπτείας, καθώς και μεταξύ των γραμματειών των δύο δομών. 3. ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 3.1. Τομέας(-είς) του πολυετούς δημοσιονομικού πλαισίου και γραμμή(-ές) δαπανών του προϋπολογισμού που επηρεάζονται · Υφιστάμενες γραμμές του προϋπολογισμού Σύμφωνα με τη σειρά των τομέων του πολυετούς δημοσιονομικού πλαισίου και των γραμμών του προϋπολογισμού Τομέας του πολυετούς δημοσιονομικού πλαισίου || Γραμμή του προϋπολογισμού || Είδος δαπάνης || Συμμετοχή Αριθμός […][Τομέας………………………………………...……….]– Θα συμπληρωθεί μετά από συμφωνία της ΓΔ στην οποία θα υπαχθεί ο Ελεγκτής || ΔΠ/ΜΔΠ ([6]) || χωρών ΕΖΕΣ[7] || υποψηφίων για ένταξη χωρών[8] || τρίτων χωρών || κατά την έννοια του άρθρου 21 παράγραφος 2 στοιχείο β) του δημοσιονομικού κανονισμού || […][XX.YY.YY.YY] || ΔΠ/ΜΔΠ || ΟΧΙ || ΟΧΙ || ΟΧΙ || ΟΧΙ · Νέες γραμμές του προϋπολογισμού, των οποίων έχει ζητηθεί η δημιουργία Κατά τη σειρά των τομέων του πολυετούς δημοσιονομικού πλαισίου και των γραμμών του προϋπολογισμού Τομέας του πολυετούς δημοσιονομικού πλαισίου || Γραμμή του προϋπολογισμού || Είδος δαπάνης || Συμμετοχή Αριθμός […][Τομέας………………………………………...……….] || ΔΠ/ΜΔΠ || χωρών ΕΖΕΣ || υποψηφίων για ένταξη χωρών || τρίτων χωρών || κατά την έννοια του άρθρου 21 παράγραφος 2 στοιχείο β) του δημοσιονομικού κανονισμού || […][XX.YY.YY.YY] || || ΝΑΙ/ΟΧΙ || ΝΑΙ/ΟΧΙ || ΝΑΙ/ΟΧΙ || ΝΑΙ/ΟΧΙ 3.2. Εκτιμώμενες επιπτώσεις στις δαπάνες [Αυτό το τμήμα πρέπει να συμπληρωθεί με χρήση λογιστικών φύλλων για τα διοικητικού χαρακτήρα στοιχεία του προϋπολογισμού (δεύτερο έγγραφο στο παράρτημα του παρόντος δημοσιονομικού δελτίου) που πρέπει να τηλεφορτώνεται στο CISNET για διυπηρεσιακή διαβούλευση.] 3.2.1. Συνοπτική παρουσίαση των εκτιμώμενων επιπτώσεων στις δαπάνες Σε εκατ. ευρώ (με 3 δεκαδικά ψηφία) Τομέας του πολυετούς δημοσιονομικού πλαισίου || Αριθμός || […][Τομέας…...….] ΓΔ: <….> || || || Έτος N[9] || Έτος N+1 || Έτος N+2 || Έτος N+3 || Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6) || ΣΥΝΟΛΟ  Επιχειρησιακές πιστώσεις || || || || || || || || Αριθμός γραμμής του προϋπολογισμού || Αναλήψεις υποχρεώσεων || 1. || || || || || || || || Πληρωμές || 2. || || || || || || || || Αριθμός γραμμής του προϋπολογισμού || Αναλήψεις υποχρεώσεων || 1α || || || || || || || || Πληρωμές || 2α || || || || || || || || Πιστώσεις διοικητικού χαρακτήρα χρηματοδοτούμενες από το κονδύλιο ειδικών προγραμμάτων[10] || || || || || || || || Αριθμός γραμμής του προϋπολογισμού || || 3. || || || || || || || || ΣΥΝΟΛΟ πιστώσεων για τη ΓΔ <….> || Αναλήψεις υποχρεώσεων || = 1+1α+3 || || || || || || || || Πληρωμές || = 2+2α +3 || || || || || || || ||  ΣΥΝΟΛΟ επιχειρησιακών πιστώσεων || Αναλήψεις υποχρεώσεων || 4. || || || || || || || || Πληρωμές || 5. || || || || || || || ||  ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων || 6. || || || || || || || || ΣΥΝΟΛΟ πιστώσεων του ΤΟΜΕΑ <….> του πολυετούς δημοσιονομικού πλαισίου || Αναλήψεις υποχρεώσεων || = 4+6 || || || || || || || || Πληρωμές || = 5+6 || || || || || || || || Αν η πρόταση/πρωτοβουλία επηρεάζει περισσότερους του ενός τομείς:  ΣΥΝΟΛΟ επιχειρησιακών πιστώσεων || Αναλήψεις υποχρεώσεων || 4. || || || || || || || || Πληρωμές || 5. || || || || || || || ||  ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων || 6. || || || || || || || || ΣΥΝΟΛΟ πιστώσεων των ΤΟΜΕΩΝ 1 έως 4 του πολυετούς δημοσιονομικού πλαισίου (Ποσό αναφοράς) || Αναλήψεις υποχρεώσεων || = 4+6 || || || || || || || || Πληρωμές || = 5+6 || || || || || || || || Τομέας του πολυετούς δημοσιονομικού πλαισίου || 5 || «Διοικητικές δαπάνες» Σε εκατ. ευρώ (με 3 δεκαδικά ψηφία) || || || 2015 || 2016 || 2017 || 2018 || 2019 || 2020 || ΣΥΝΟΛΟ ΓΔ: <…> - προς προσδιορισμό ||  Ανθρώπινοι πόροι || 0,198 || 0,396 || 0,396 || 0,396 || 0,396 || 0,396 || 2,178 § Άλλες λειτουργικές δαπάνες (ειδικός σύμβουλος και αναπληρωτής) || 0,045 || 0,090 || 0,090 || 0,090 || 0,090 || 0,090 || 0,495  Άλλες διοικητικές δαπάνες || 0,01 || 0,01 || 0,01 || 0,01 || 0,01 || 0,01 || 0,06 ΣΥΝΟΛΟ ΓΔ <…> || Πιστώσεις || 0,253 || 0,496 || 0,496 || 0,496 || 0,496 || 0,496 || 2,733 ΣΥΝΟΛΟ πιστώσεων για τον ΤΟΜΕΑ 5 του πολυετούς δημοσιονομικού πλαισίου || (Σύνολο πιστώσεων ανάληψης υποχρεώσεων = Σύνολο πληρωμών) || 0,253 || 0,496 || 0,496 || 0,496 || 0,496 || 0,496 || 2,733 Σε εκατ. ευρώ (με 3 δεκαδικά ψηφία) || || || 2015 || 2016 || 2017 || 2018 || 2019 || 2020 || ΣΥΝΟΛΟ ΣΥΝΟΛΟ πιστώσεων των ΤΟΜΕΩΝ 1 έως 5 του πολυετούς δημοσιονομικού πλαισίου || Αναλήψεις υποχρεώσεων || 0,253 || 0,496 || 0,496 || 0,496 || 0,496 || 0,496 || 2,733 Πληρωμές || 0,253 || 0,496 || 0,496 || 0,496 || 0,496 || 0,496 || 2,733 3.2.2. Εκτιμώμενες επιπτώσεις στις επιχειρησιακές πιστώσεις – ¨ Η πρόταση/πρωτοβουλία δεν συνεπάγεται τη χρησιμοποίηση επιχειρησιακών πιστώσεων – ¨ Η πρόταση/πρωτοβουλία συνεπάγεται τη χρησιμοποίηση επιχειρησιακών πιστώσεων, όπως εξηγείται κατωτέρω: Πιστώσεις ανάληψης υποχρεώσεων σε εκατ. ευρώ (με τρία δεκαδικά ψηφία) Να προσδιοριστούν οι στόχοι και τα αποτελέσματα ò || || || Έτος N || Έτος N+1 || Έτος N+2 || Έτος N+3 || Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6) || ΣΥΝΟΛΟ ΑΠΟΤΕΛΕΣΜΑΤΑ (OUTPUTS) Είδος[11] || Μέσο κόστος || Αριθμός || Κόστος || Αριθμός || Κόστος || Αριθμός || Κόστος || Αριθμός || Κόστος || Αριθμός || Κόστος || Αριθμός || Κόστος || Αριθμός || Κόστος || Συνολικός αριθμός || Συνολικό κόστος ΕΙΔΙΚΟΣ ΣΤΟΧΟΣ αριθ. 1[12]… || || || || || || || || || || || || || || || || - Αποτελέσματα || || || || || || || || || || || || || || || || || || - Αποτελέσματα || || || || || || || || || || || || || || || || || || - Αποτελέσματα || || || || || || || || || || || || || || || || || || Μερικό σύνολο για τον ειδικό στόχο αριθ. 1 || || || || || || || || || || || || || || || || ΕΙΔΙΚΟΣ ΣΤΟΧΟΣ ΑΡΙΘ. 2 ... || || || || || || || || || || || || || || || || - Αποτελέσματα || || || || || || || || || || || || || || || || || || Μερικό σύνολο για τον ειδικό στόχο αριθ. 2 || || || || || || || || || || || || || || || || ΣΥΝΟΛΙΚΟ ΚΟΣΤΟΣ || || || || || || || || || || || || || || || || 3.2.3. Εκτιμώμενες επιπτώσεις στις πιστώσεις διοικητικού χαρακτήρα 3.2.3.1. Συνοπτική παρουσίαση – ¨ Η πρόταση/πρωτοβουλία δεν συνεπάγεται τη χρησιμοποίηση πιστώσεων διοικητικού χαρακτήρα. – ý Η πρόταση/πρωτοβουλία συνεπάγεται τη χρησιμοποίηση πιστώσεων διοικητικού χαρακτήρα, όπως εξηγείται κατωτέρω: Σε εκατ. ευρώ (με 3 δεκαδικά ψηφία) || 2015 || 2016 || 2017 || 2018 || 2019 || 2020 || ΣΥΝΟΛΟ ΤΟΜΕΑΣ 5 του πολυετούς δημοσιονομικού πλαισίου || || || || || || || Ανθρώπινοι πόροι || 0,198 || 0,396 || 0,396 || 0,396 || 0,396 || 0,396 || 2,178 Άλλες λειτουργικές δαπάνες (ειδικός σύμβουλος και αναπληρωτής) || 0,045 || 0,090 || 0,090 || 0,090 || 0,090 || 0,090 || 0,495 Άλλες διοικητικές δαπάνες || 0,01 || 0,01 || 0,01 || 0,01 || 0,01 || 0,01 || 0,06 Μερικό σύνολο του ΤΟΜΕΑ 5 του πολυετούς δημοσιονομικού πλαισίου || 0,253 || 0,496 || 0,496 || 0,496 || 0,496 || 0,496 || 2,733 ΣΥΝΟΛΟ || 0,253 || 0,496 || 0,496 || 0,496 || 0,496 || 0,496 || 2,733 Οι απαιτούμενες πιστώσεις για ανθρώπινους πόρους θα καλυφθούν από τις πιστώσεις της ΓΔ που έχουν ήδη διατεθεί για τη διαχείριση της δράσης και/ή έχουν ανακατανεμηθεί στο εσωτερικό της ΓΔ και οι οποίες θα συμπληρωθούν, κατά περίπτωση, με πρόσθετα κονδύλια που ενδέχεται να χορηγηθούν στην αρμόδια για τη διαχείριση ΓΔ στο πλαίσιο της ετήσιας διαδικασίας κατανομής και λαμβανομένων υπόψη των δημοσιονομικών περιορισμών. Τα αριθμητικά στοιχεία της γραμμής «Ανθρώπινοι πόροι» αντιστοιχούν στις δαπάνες που συνδέονται με την πρόσληψη 2 υπαλλήλων κατηγορίας AD και 1 υπαλλήλου κατηγορίας AST/SC, με τα στοιχεία για το πρώτο έτος μειωμένα στο ήμισυ ώστε να αντανακλούν τον μειωμένο φόρτο που αναμένεται κατά το πρώτο έτος άσκησης των καθηκόντων του Ελεγκτή. Τα αριθμητικά στοιχεία της γραμμής «Άλλες λειτουργικές δαπάνες» αντανακλούν τις δαπάνες για τον Ελεγκτή, ο οποίος θα είναι ειδικός σύμβουλος κατηγορίας AD 15 αμειβόμενος ανάλογα με τον αριθμό των ημερών πραγματικής εργασίας. Η γραμμή περιλαμβάνει επίσης τις δαπάνες για τον αναπληρωτή, αλλά αυτές δεν πρέπει να αντικατοπτρίζονται χωριστά ούτε συνεπάγονται πρόσθετο κόστος, δεδομένου ότι θα χρησιμοποιηθεί μόνο για αντικατάσταση του Ελεγκτή, ο οποίος στην περίπτωση αυτή δεν θα αμείβεται. Δεδομένου του αναμενόμενου φόρτου εργασίας, η μερική απασχόληση που προβλέπεται για τον Ελεγκτή (και τον αναπληρωτή του) εκτιμάται ότι θα ανέλθει σε 25 τοις εκατό της συνήθους μηνιαίας πλήρους απασχόλησης κατά το πρώτο έτος δραστηριότητας (5,5 ημέρες ανά μήνα) και 50 τοις εκατό στη συνέχεια (11 ημέρες ανά μήνα). Προβλέπονται επίσης 2 ημέρες αποστολής ανά μήνα. 3.2.3.2. Εκτιμώμενες ανάγκες σε ανθρώπινους πόρους – ¨ (Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων – ý (Η πρόταση/πρωτοβουλία συνεπάγεται τη χρησιμοποίηση ανθρώπινων πόρων, όπως εξηγείται κατωτέρω: Εκτίμηση που εκφράζεται σε μονάδες ισοδυνάμων πλήρους απασχόλησης || 2015 || 2016 || 2017 || 2018 || 2019 || 2020 XX 01 01 01 (Έδρα και γραφεία αντιπροσωπείας της Επιτροπής) || 1,5 || 3 || 3 || 3 || 3 || 3 XX 01 01 02 (σε αντιπροσωπεία) || || || || || || XX 01 05 01 (έμμεση έρευνα) || || || || || || 10 01 05 01 (άμεση έρευνα) || || || || || ||  Εξωτερικό προσωπικό (σε μονάδα ισοδυνάμου πλήρους απασχόλησης: ΙΠΑ)[13] || XX 01 02 01 (CA,SNE, INT από το «συνολικό κονδύλιο») || || || || || || XX 01 02 02 (CA, LA, SNE, INT και JED στις αντιπροσωπείες) || || || || || || XX 01 04 yy[14] || - στην έδρα || || || || || || - σε αντιπροσωπείες || || || || || || XX 01 05 02 (CA, SNE, INT – Έμμεση έρευνα) || || || || || || 10 01 05 02 (CA, INT, SNE – Άμεση έρευνα) || || || || || || Άλλες γραμμές του προϋπολογισμού 25 01 02 03 || 0,25 || 0,5 || 0,5 || 0,5 || 0,5 || 0,5 ΣΥΝΟΛΟ || 1,75 || 3,5 || 3,5 || 3,5 || 3,5 || 3,5 XX είναι ο σχετικός τομέας πολιτικής ή ο σχετικός τίτλος του προϋπολογισμού. Οι ανάγκες σε ανθρώπινους πόρους θα καλυφθούν από το προσωπικό της ΓΔ που έχει ήδη διατεθεί για τη διαχείριση της δράσης και/ή έχει ανακατανεμηθεί στο εσωτερικό της ΓΔ και το οποίο θα συμπληρωθεί, εάν χρειαστεί, από πρόσθετους πόρους που ενδέχεται να χορηγηθούν στην αρμόδια για τη διαχείριση ΓΔ στο πλαίσιο της ετήσιας διαδικασίας κατανομής και λαμβανομένων υπόψη των δημοσιονομικών περιορισμών. Περιγραφή των προς εκτέλεση καθηκόντων: Μόνιμοι και έκτακτοι υπάλληλοι || Παραλαβή και εξέταση καταγγελιών υποβαλλόμενων από ενδιαφερόμενους που αποτελούν αντικείμενο ερευνών της OLAF σχετικά με τα διαδικαστικά τους δικαιώματα. Εξωτερικό προσωπικό || 3.2.4. Συμβατότητα με το ισχύον πολυετές δημοσιονομικό πλαίσιο – ý Η πρόταση/πρωτοβουλία είναι συμβατή με το ισχύον πολυετές δημοσιονομικό πλαίσιο. – ¨ Η πρόταση/πρωτοβουλία απαιτεί αναπρογραμματισμό του σχετικού τομέα του πολυετούς δημοσιονομικού πλαισίου. Να εξηγηθεί ο απαιτούμενος αναπρογραμματισμός και να προσδιοριστούν οι σχετικές γραμμές του προϋπολογισμού και τα αντίστοιχα ποσά. – ¨ Η πρόταση/πρωτοβουλία απαιτεί τη χρήση του μέσου ευελιξίας ή την αναθεώρηση του πολυετούς δημοσιονομικού πλαισίου[15]. Να εξηγηθούν οι απαιτούμενες ενέργειες και να προσδιοριστούν οι τομείς και οι γραμμές του προϋπολογισμού και τα αντίστοιχα ποσά. 3.2.5. Συμμετοχή τρίτων μερών στη χρηματοδότηση – ý Η πρόταση/πρωτοβουλία δεν προβλέπει συγχρηματοδότηση από τρίτα μέρη – Η πρόταση/πρωτοβουλία προβλέπει συγχρηματοδότηση που εκτιμάται παρακάτω: Πιστώσεις σε εκατ. ευρώ (με 3 δεκαδικά ψηφία) || Έτος N || Έτος N+1 || Έτος N+2 || Έτος N+3 || Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6) || Σύνολο Να προσδιοριστεί ο φορέας συγχρηματοδότησης || || || || || || || || ΣΥΝΟΛΟ συγχρηματοδοτούμενων πιστώσεων || || || || || || || || 3.3. Εκτιμώμενες επιπτώσεις στα έσοδα – ý Η πρόταση/πρωτοβουλία δεν έχει δημοσιονομικές επιπτώσεις στα έσοδα. – ¨ Η πρόταση/πρωτοβουλία έχει τις ακόλουθες δημοσιονομικές επιπτώσεις: – ¨ στους ιδίους πόρους – ¨ στα διάφορα έσοδα Σε εκατ. ευρώ (με 3 δεκαδικά ψηφία) Γραμμή εσόδων του προϋπολογισμού: || Διαθέσιμες πιστώσεις για το τρέχον οικονομικό έτος || Αντίκτυπος της πρότασης /πρωτοβουλίας[16] Έτος N || Έτος N+1 || Έτος N+2 || Έτος N+3 || Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6) Άρθρο …………. || || || || || || || || Για τα διάφορα έσοδα «για ειδικό προορισμό», να προσδιοριστεί(-ούν) η(οι) γραμμή(-ές) δαπανών του προϋπολογισμού που επηρεάζονται. Να προσδιοριστεί η μέθοδος υπολογισμού του αντικτύπου στα έσοδα. [1] ΕΕ C της , σ. [2] COM (2013) 534 final της 17ης Ιουλίου 2013. [3] ΔΒΔ: διαχείριση βάσει δραστηριοτήτων – ΠΒΔ: προϋπολογισμός βάσει δραστηριοτήτων. [4] Όπως αναφέρεται στο άρθρο 54 παράγραφος 2 στοιχεία α) ή β) του δημοσιονομικού κανονισμού. [5] Οι λεπτομέρειες σχετικά με τους τρόπους διαχείρισης, καθώς και οι παραπομπές στον δημοσιονομικό κανονισμό, είναι διαθέσιμες στον δικτυακό τόπο BudgWeb: http://www.cc.cec/budg/man/budgmanag/budgmanag_en.html [6] ΔΠ = διαχωριζόμενες πιστώσεις / ΜΔΠ = μη διαχωριζόμενες πιστώσεις [7] ΕΖΕΣ: Ευρωπαϊκή Ζώνη Ελεύθερων Συναλλαγών. [8] Υποψήφιες για ένταξη χώρες και, κατά περίπτωση, δυνάμει υποψήφιες για ένταξη χώρες των Δυτικών Βαλκανίων. [9] Το έτος N είναι το έτος έναρξης εφαρμογής της πρότασης/πρωτοβουλίας. [10] Τεχνική και/ή διοικητική βοήθεια και δαπάνες στήριξης της εφαρμογής προγραμμάτων και/ή δράσεων της ΕΕ (πρώην γραμμές «BA»), έμμεση έρευνα, άμεση έρευνα [11] Τα αποτελέσματα είναι προϊόντα και υπηρεσίες που πρέπει να παρασχεθούν (π.χ. αριθμός των ανταλλαγών φοιτητών που χρηματοδοτήθηκαν, αριθμός χιλιομέτρων οδικού δικτύου που κατασκευάστηκαν, κτλ). [12] Όπως περιγράφεται στο σημείο 1.4.2. «Ειδικός(-οι) στόχος(-οι)...». [13] ΣΥ = Συμβασιούχοι υπάλληλοι· LA = Τοπικοί υπάλληλοι· SNE = Αποσπασμένος εθνικός εμπειρογνώμονας· INT = Προσωρινό προσωπικό· JED = Νεαρός εμπειρογνώμονας σε αντιπροσωπεία («jeune expert en délégation»). [14] Επιμέρους ανώτατο όριο εξωτερικού προσωπικού βάσει επιχειρησιακών πιστώσεων (πρώην γραμμές «BA»). [15] Βλ. σημεία 19 και 24 της διοργανικής συμφωνίας (για την περίοδο 2007-2013). [16] Όσον αφορά τους παραδοσιακούς ιδίους πόρους (δασμούς, εισφορές ζάχαρης), τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25 % για έξοδα είσπραξης.